Η ασφάλεια κατοικίας είναι υποχρεωτική, όταν έχεις στεγαστικό δάνειο. Αν έχεις ενυπόθηκη κατοικία, καλό είναι να γνωρίζεις τα παρακάτω: Με βάση την Εγκύκλιο 462 της Τράπεζας της Ελλάδος, δεν είσαι υποχρεωμένος να το ασφαλίσεις μέσω της τράπεζας που σου χορήγησε το δάνειο. Έχεις το δικαίωμα να επιλέξεις ελεύθερα ασφαλιστική εταιρεία ή ασφαλιστικό σύμβουλο,  αρκεί το ασφαλιστήριο να πληροί τις καλύψεις που αναφέρονται στη δανειακή σου σύμβαση. Αν στο παρελθόν έχεις ασφαλίσει το ακίνητό σου μέσω της τράπεζας που σου χορήγησε το στεγαστικό δάνειο, έχεις το δικαίωμα στην ανανέωση του ασφαλιστικού συμβολαίου, να αλλάξεις ασφαλιστική εταιρεία.